stanford-oval/wikipedia huggingface dataset:
Deathgrind

| Deathgrind |
| --- | --- |
Alkuperä:  Death metal   Grindcore
Alkuperämaa:  Yhdysvallat   Englanti
Kehittymisen ajankohta:  1980-luvun loppu
Tyypillisiä soittimia:  laulu   sähkökitara   bassokitara   rummut
Kehittyneitä tyylilajeja / suuntauksia:  Ei ole
Deathgrind (myös death-grind tai death/grind) on metallimusiikin tyyli, joka sekoittaa grindcoren ankaruutta, nopeutta ja ytimekkyytä sekä death metalin teknisyyttä, äänenkäyttöä ja riffejä. Death metalista poiketen kitarasoolot ovat harvinaisia, joskin yleisempiä kuin grindcoressa ja kappaleet lyhytkestoisempia, usein yhdestä kolmeen minuuttiin. Grindcoresta poiketen deathgrind on lähestymistavaltaan teknisempää ja hardcore punk -vaikutteet eivät ole yhtä ilmeisiä. Lyyriset teemat usein käsittelevät grindcoren tapaan poliittista vastarintaa, yhteiskunnallisia epäkohtia, dystopioita sekä sotia ja muita konflikteja.
Deathgrindiksi ei yleensä luokitella grindcore-yhtyeitä, jotka myöhemmin ovat muuttuneet death metal -ryhmiksi, kuten Carcass ja Napalm Death. Jälkimmäisen viimeisimmät tuotokset The Code is Red...Long Live the Code ja Smear Campaign voidaan kuitenkin lukea deathgrind-albumeiksi.
Deathgrind-yhtyeitä

Aborted
Assück
Asesino
The Berzerker
Blood
Bolt Thrower
Brujeria
Brutal Truth
Cattle Decapitation
Carcass
Carnalation
Cephalic Carnage
Deathbound
Discordance Axis
Drawn and quartered
Dying Fetus
Fuck...I'm Dead
Gorerotted
Napalm Death
Nasum
Rotten Sound
Skinless
Underground Album

| Underground Album David Allan Coe |
| --- | --- | --- |

Studioalbumin tiedot
 Äänitetty : 1982
 Tuottaja(t): David Allan Coe
 Tyylilaji: country
 Kesto: 31.13
 Levy-yhtiö: D.A.C. (LP-0003)
David Allan Coen muut julkaisut
| Rough Rider 1982 | Underground Album 1982 | Castles in the Sand 1983 |
Underground Album on yhdysvaltalaisen outlaw country -muusikko David Allan Coen levy vuodelta 1982. Levy julkaistiin postimyyntialbumina, eikä sitä saanut kaupoista.
Kappaleet

Kaikki kappaleet kirjoittanut David Allan Coe.
Kappaleet > A-puoli

Rock and Roll Fever – 3.10
Panheads Forever – 3.09
Nigger Fucker – 2.29
Coffee – 5.28
One Monkey – 3.14
Kappaleet > B-puoli

One More Time – 3.13
Little Suzzie Shallow Throat – 2.57
Pick Em, Lick Em’ Stick Em – 2.56
Don’t Bite the Dick  – 2.27
Fuckin in the Butt – 2.11
Arvostelut

Allmusic:
Uuskritiikki
Aiheesta muualla

Ei tekijää, Tekijän kuolema postmodernina aikana.[vanhentunut linkki]
Ilkka Mäyrä: Tunteet(on) kirjallisuudentutkimus? 1998 (luonnos alustukseen) s. 2 (PDF)
Vihdin museo

| Vihdin museo Vichtis museum |
| --- | --- |

Tyyppi:  Paikallishistoriallinen museo
Osoite:  Kyläaukio 1,  03400 Vihti  
Sijainti:  Vihti, Uusimaa
Perustettu:  1959
Kotisivut:  Vihdin museo
   
Vihdin museo on vuonna 1959 perustettu paikallishistoriallinen museo Vihdissä, Uudellamaalla. Museon tallettaa ja hoitaa vihtiläistä kulttuuriperintöä esineiden, valokuvien ja arkistoaineiston muodossa, sekä tarjoaa tiedonhakupalveluja. Vuonna 2022 museo aloitti muuton uusiin tiloihin. Museo on suljettu toistaiseksi.
Historia

Museotoiminta Vihdissä alkoi vuonna 1959, kun Vihdin entisessä pitäjänmakasiinissa avattiin kotiseutumuseo Vihti-Seuran toimesta. Museon toiminta oli vapaaehtoisvoimien varassa kesään 1983 asti, jolloin kotiseutumuseolle palkattiin ensimmäinen museotyöntekijä. Vihdin kunta muutti toimenkuvan pian museoamanuenssin viraksi ja näin kotiseutumuseosta muuttui kunnallinen laitos. Vihdin museon ensimmäinen perusnäyttely avattiin kesällä 1988 entisessä Pikku-Pappilassa. Myöhemmin museon toimitilat laajenivat myös Niuhalan vanhalle kansakoululle.
Historia > Kokoelmat

Vihdin museon kokoelmat koostuvat esine- ja valokuvakokoelmista. Vuodesta 2002 alkaen museon kokoelmia on luetteloitu sähköiseen Musketti-tietokantaan. Lisäksi museo tekee tiivistä yhteistyötä muiden Länsi-Uudenmaan ammatillisesti hoidettujen museoiden kanssa ja on mukana valtakunnallisessa museoiden tallennus- ja kokoelmayhteystyöverkossa TAKO:ssa. Museon tärkeimpiin paikallisiin yhteistyökumppaneihin kuuluvat Vihti-Seura ja Vihdin Rakennusperintöyhdistys.
Dinara Zhorobekova

Dinara Zhorobekova on kirgisialainen opiskelija, joka edusti Turkkia G20-huippukokouksessa 2013.
BBC valitsi Zhorobekovan mukaan BBC:n 100 Women -ohjelmasarjaan vuonna 2013.
Käännös suomeksi
Vanigõjärv

| Vanigõjärv |
| --- | --- |
Valtiot:  Viro, Venäjä
Maakunta/Alue:  Võrumaa / Pihkova
Kunta/Piiri:  Misso, Vastseliina / Petseri
Koordinaatit:  57°40′12″N, 27°22′30″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Miikse ojan valuma-alue
Järveen tulevat joet:  oja Tserebi järvestä
Laskuoja:  Miikse oja 
Mittaustietoja
Pinnankorkeus:  191,5 m  mpy. 
Pituus:  0,78 km  
Leveys:  0,65 km  
Rantaviiva:  4,775 km  
Pinta-ala:  18,5 ha  
Saaria:  7 
 fiVanigõjärv 
Vanigõjärv (myös Savihoovi järv, ven. Ванику, Vaniku) on Virossa Võrumaan maakunnassa Setomaan kunnassa ja Venäjän Pihkovan alueen Petserin piirissä sijaitseva valtioiden yhteinen tekojärvi.
Maantietoa

Tekojärvi on 780 metriä pitkä, 650 metriä leveä, ja sen pinta-ala on 19,4 hehtaaria. Pinta-ala on Viron viranomaisten ilmoittama luku ja siitä puuttuu todennäköisesti Venäjälle kuuluvan osan pinta-ala. Järvessä on seitsemän saarta, joista yksi sijaitsee valtioiden välisellä rajalla, viisi kuuluu kokonaan Virolle ja saarista suurin jää kokonaan Venäjälle. Tekojärvi on muodostettu Neuvostoliiton ajan loppupuolella patoamalla Miikse oja . Viron virannoimaiset ilmoittavan kuuden saaren yhteispinta-alaksi 0,91 hehtaaria. Järven rantaviiva on epäsäännöllinen ja sillä on Viron puolella kaksi kapeasuista lahtea, joiden välissä on 350 metriä pitkä niemi. Se on verrattain matala, koska järveen on kartoissa merkitty vesikasvillisuudelle karttamerkit. Viron puolella se kuuluu Tserebin kylälle ja Venäjän puolella Natalkinon (ven. Наталкино ) kylälle. Viron puolella järvelle menee useita teitä ja asutuksella on järvelle näkymät.
Vesistösuhteita

Vanigõjärv kuuluu Miikse ojan valuma-alueeseen, jossa Miikse oja on Piusa jõen sivu-uoma. 
Piusa jõgi laskee Pihkovanjärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Koska järvi on muodostettu patoamalla Miikse oja, on se Miiksen läpivirtausjärvi. Viron puolelta siihen laskee kaksi ojaa, joista toinen on nimeltään Miikse oja. Tämän ojan lähdejärvi on Tserebi järv.
Hallintoalueet

Vanigõjärv kuuluu Peipsijärven alavesistöalueeseen, joka on osa Itä-Viron vesistöaluetta. Ojan vesistörekisterin tunnus on VEE2156230 . Se osa valuma-alueesta, joka jää Venäjän puolelle, kuuluu Pihkovan alueella Petserin piiriin. Vuonna 2014 solmittu Viron ja Venäjän rajasopimus määrittää Miikse ojan ja Vanigõjärven osaksi valtiorajaa, mutta kumpikaan valtio ei ole sopimusta vielä ratifioinut.
Huomautuksia

1 2 3  Teksti on osittain käännös venäjänkielisestä artikkelista ru:Ванику, jonka tiedot on vielä tarkistamatta muista lähteistä.
1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Käännös suomeksi
Darkest Day

| Darkest Day Obituary |
| --- | --- | --- |

Studioalbumin tiedot
 Äänitetty : 2009
 Julkaistu: 30. kesäkuuta 2009
 Tyylilaji: death metal
 Kesto: 52.39
 Levy-yhtiö: Candlelight
Obituaryn muut julkaisut
| Left to Die (EP) 2008 | Darkest Day 2009 | Inked in Blood 2014 |
Darkest Day on Obituaryn kahdeksas studioalbumi, joka julkaistiin 30. kesäkuuta 2009. Se on yhtyeen viimeinen, jolla oli mukana pitkäaikainen basisti Franks Watkins. Albumin kansitaiteesta vastaa Andreas Marschall.
Kappaleet

List of Dead – 3.34
Blood to Give – 3.35
Lost Inside – 3.55
Outside My Head – 3.52
Payback – 4.29
Your Darkest Day – 5.07
This Life – 3.45
See Me Now – 3.23
Fields of Pain – 3.19
Violent Dreams – 1.58
Truth Be Told – 4.49
Forces Realign – 4.39
Left to Die – 6.20
Kokoonpano

John Tardy – laulu
Ralph Santolla – kitarat
Trevor Peres – kitarat
Frank Watkins – basso
Donald Tardy – rummut
Arvostelut

AllMusic:
Imperiumi: 8/10
Aiheesta muualla

Darkest Day discogs.com -sivustolla
Albumi Darkest Day Encyclopaedia Metallum -sivustolla (englanniksi)
Obituary
| --- | --- |
Studioalbumit:  Slowly We Rot • Cause of Death • The End Complete • World Demise • Back from the Dead • Frozen in Time • Xecutioner’s Return • Darkest Day • Inked in Blood • Obituary • Dying of Everything
EP:t:  Don’t Care • Left to Die
Kokoelmat:  Anthology • The Best of Obituary
Livealbumit:  Dead
DVD:t:  Frozen Alive • Live Xecution in Bad Berka 2008
Katso myös:  Death • Deicide • Six Feet Under • Andrew W.K.
Valtakunnansyyttäjä

Valtakunnansyyttäjä on Suomen ylin syyttäjä. Virka on perustettu vuonna 1996, jolloin ylimmän syyttäjän tehtävät siirtyivät pois valtioneuvoston oikeuskanslerilta. Valtakunnansyyttäjä toimii valtakunnansyyttäjänvirastossa, jossa on myös apulaisvaltakunnansyyttäjä sekä noin kymmenen valtionsyyttäjää. Valtakunnansyyttäjänviraston alaisuudessa toimivat paikallistasolla kihlakunnansyyttäjät.
Luettelo valtakunnansyyttäjistä > Valtakunnansyyttäjät

Suomen ensimmäisenä valtakunnansyyttäjänä toimi Matti Kuusimäki 1997–2010. Hänen jäätyään eläkkeelle virkaan nimettiin Matti Nissinen vuonna 2010. Nissinen irtisanottiin tammikuussa 2018 virkavelvollisuuden rikkomisen johdosta ja siitä seuranneen puolen vuoden irtisanomisaikana virkaa hoiti  apulaisvaltakunnansyyttäjä Raija Toiviainen. Myöhemmin Toiviainen nimitettiin valtakunnansyyttäjän virkaan 1. elokuuta 2018 alkaen. Toiviainen hoiti virkaa lokakuuhun 2022 asti, jolloin valtakunnansyyttäjänä aloitti Ari-Pekka Koivisto.
Luettelo valtakunnansyyttäjistä > Apulaisvaltakunnansyyttäjät

Apulaisvaltakunnansyyttäjänä toimii Jukka Rappe. Aiemmin apulaisvaltakunnansyyttäjinä ovat toimineet Raija Toiviainen (2016–2018), Jorma Kalske (2002–2016) ja Martti Jaatinen (1997–2002).
Aiheesta muualla

Valtakunnansyyttäjä (Arkistoitu – Internet Archive) Valtakunnansyyttäjänvirasto
Diego Ramírezin saaret

| Diego Ramírezin saaret |
| --- | --- |
 Diego Ramírezin saaret kartalla
Merialue:  Tyyni valtameri
Suurin saari:  Bartolomé
Muita saaria:  Gonzalo Ester Santander Pontevedra Garcia
Valtio
Valtio:   Chile
Diego Ramírezin saaret (esp. Islas Diego Ramírez) ovat Chilelle kuuluva subantarktinen saariryhmä eteläisellä Tyynellämerellä Etelä-Amerikan eteläpuolella. Saaret sijaitsevat noin 60 merimailia lounaaseen Kap Hornin saaristosta ja noin 430 merimailia luoteeseen Antarktiksen niemimaasta. Diego Ramírezin saaret ovat Etelä-Amerikan laatan kaikkein eteläisin maa-alue.
Eurooppalaiset löysivät Diego Ramírezin saaret 1600-luvulla. Saarilla oli pysyvää asutusta 1900-luvun puoleenväliin asti, jolloin Chilen laivasto rakensi majakan Gonzalon saarelle. Nykyisin alue on Diego Ramírezin – Drakensalmen mereistä kansallispuistoa.
Saariston kahdella suurimmalla saarella, Gonzalolla ja Bartolomélla, on raportoitu kasvavan kahdeksan putkilokasvilajia: Callitriche antarctica, Cardamine glacialis, Colobanthus quitensis, Cotula scariosa, Crassula moschata, Plantago barbata, Poa flabellata ja Ranunculus biternatus. Saarten rinteiden valtalajina on Poa flabellata -heinälaji, kun taas tasaisilla paikoilla kasvaa tiiviisti Colobanthus quitensis ja Plantago barbata -lajeja. Puuvartisia kasveja saarilla ei kasva lainkaan, eikä vierasperäisiä kasvilajejakaan ole havaittu. Kasvistoltaan saaret muistuttavat muita subantarktisia saaria, kuten Etelä-Georgiaa, sekä erityisesti Kap Hornin saaristoa. Erilaisia sammalia on Gonzalon saarelta havaittu 14 lajia, joista kahdeksan on maksasammalia ja kuusi lehtisammalia.
Diego Ramírezin saaret ovat yksi kahdeksasta sekä kaikkein eteläisin harmaapääalbatrossin tunnetuista pesimisalueista maailmassa.
Aiheesta muualla

Kuvia tai muita tiedostoja aiheesta Diego Ramírezin saaret Wikimedia Commonsissa
Deindustrialisaatio

| --- | --- |
:  Määritelmä: Deindustrialisaatio tarkoittaa sosiaalista tai taloudellista prosessia, jossa maan tai alueen teollinen tuotanto tai teolliset resurssit vähenevät. Se on looginen muttei sisällöllinen vastakohta teollistumiselle. 
: Wikipediassa ei tällä hetkellä ole varsinaista artikkelia aiheesta Deindustrialisaatio. Katso deindustrialisaatio Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Dave Keon

David Michael "Dave" Keon (s. 22. maaliskuuta 1940) on kanadalainen jääkiekkoilija. Hän pelasi ammattilaistasolla vuosina 1960–1982 tärkeimpänä joukkueenaan Toronto Maple Leafs.
Keonille on myönnetty muun muassa Calder Memorial Trophy vuonna 1961, kaksi Lady Byng Memorial Trophya vuosina 1962 ja 1963, Conn Smythe Trophy vuonna 1967 sekä kaksi Paul Deneau Trophya vuosina 1977 ja 1978.
Keon valittiin Torontossa sijaitsevaan Hockey Hall of Fameen vuonna 1986.
Deathchain / Deathbound

| Deathchain / Deathbound Deathchain & Deathbound |
| --- | --- | --- |

Split-albumin tiedot
 Julkaistu: 2005
 Tyylilaji: death metal
 Levy-yhtiö: Dynamic Arts Records
Deathchainin muut julkaisut
| Deadmeat Disciples 2003 | Deathchain / Deathbound 2005 | Deathrash Assault 2005 |
Deathboundin muut julkaisut
| To Cure the Sane with Insanity 2003 | Deathchain / Deathbound 2005 | Doomsday Comfort 2005 |
Deathchain / Deathbound on kahden suomalaisen death metal -yhtyeen Deathchainin ja Deathboundin split-albumi, joka on julkaistu vuonna 2005.
Kappaleet

Deathchain
Morbid Mayhem
Unleash The Fury
Deathbound
Soulburn
Dead and Gone
Aiheesta muualla

Deathchain / Deathbound Discogsissa. (englanniksi)
Albumi Deathchain / Deathbound Encyclopaedia Metallum -sivustolla (englanniksi)
Use Your Illusion World Tour 1992 in Tokyo I

| Use Your Illusion World Tour 1992 in Tokyo I Guns N' Roses |
| --- | --- | --- |

DVD-julkaisun tiedot
 Äänitetty :  Tokyo Dome, Tokio  22. helmikuuta 1992
 Julkaistu: 8. joulukuuta 1992
 Ohjaaja: Paul Becher
 Tyylilaji: Hard rock Heavy metal
Guns N' Rosesin muut julkaisut
|   | Use Your Illusion World Tour 1992 in Tokyo I 1992 | Use Your Illusion World Tour 1992 in Tokyo II 1992 |
Use Your Illusion World Tour 1992 in Tokyo I on yhdysvaltalaisen hard rock -yhtye Guns N' Rosesin vuoden 1992 joulukuussa julkaisema konserttivideo. Esiintyminen on taltioitu vuonna 1992 yhtyeen Use Your Illusion Tour -maailmankiertueella Tokiossa 22. helmikuuta 1992. Tämä nauhoite kuitenkin sisältää vain konsertin ensimmäiset neljätoista kappaletta, ja samanaikaisesti julkaistu sisarvideo Use Your Illusion World Tour 1992 in Tokyo II sisältää konsertin loput kappaleet. Julkaistaessaan molemmat videot nousivat kaupallisiksi menestyksiksi, nousten listojen kärkipaikoille yli kymmenessä eri maassa huolimatta grunge-musiikin tulemisesta markkinoille rytinällä Nirvanan myötä.
Kappalelista

"Introduction"
"Nightrain"
"Mr. Brownstone"
"Live and Let Die"
"It's So Easy"
"Bad Obsession"
"Attitude"
"Pretty Tied Up"
"Welcome to the Jungle"
"Don't Cry"
"Double Talkin' Jive"
"Civil War"
"Wild Horses (The Rolling Stones -cover)"/"Patience"
"November Rain"
Muusikot > Guns N' Roses

W. Axl Rose - laulu, piano, vihellys
Saul "Slash" Hudson - soolo- ja rytmikitara
Gilby Clarke - rytmikitara, taustalaulu
Duff McKagan - bassokitara, taustalaulu
Dizzy Reed - koskettimet, lyömäsoittimet, taustalaulu
Matt Sorum - rummut, perkussiot, taustalaulu
Muusikot > Taustamuusikot

Cece Worrall-Rubin, Lisa Maxwell, Anne King - torvet
Tracey Amos, Roberta Freeman - taustalaulu
Ted Andreadis - koskettimet, huuliharppu, taustalaulu
Dirham

Dirham voi tarkoittaa
Arabiemiraattien dirhami
dirhem(i), vanha itämainen raha, myös painomitta
Marokon dirham
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dirham”, voi hakea sivunnimihaulla, laajalla sivunnimihaulla tai tekstihaulla.
Dirichlet’n sarja

Dirichlet'n sarja on muotoa
D(s)=\sum _{n=1}^{\infty }{\frac {a_{n}}{n^{s}}}
oleva sarja, jossa kertoimet  a_{n} ovat kompleksilukuja ja  s on kompleksimuuttuja. Sarja  D(s) voidaan myös tulkita lukujonon  a(n) generoivaksi funktioksi. Sarjaa voidaan käsitellä formaalisena kirjoitelmana, kuten formaalisia potenssisarjana, määrittelemällä niille yhteen- ja kertolasku luonnollisella tavalla muodostuu näistä formaaleista Dirichlet'n sarjoista rengas.
Syvemmälle menevissä tarkasteluissa sarjan analyyttiset ominaisuudet kuten suppeneminen, mahdollinen analyyttinen jatko, erikoispisteet, nollakohdat ja suuruusarviot ovat kuitenkin tärkeimpiä sarjan ominaisuuksia.
Tunnetuimpia Dirichlet'n sarjoja ovat varmasti Riemannin zeta-funktio
\zeta (s)=\sum _{n=1}^{\infty }{\frac {1}{n^{s}}}
ja Dirichlet'n L-funktiot
L(s,\chi _{q})=\sum _{n=1}^{\infty }{\frac {\chi _{q}(n)}{n^{s}}}.
Diego Pisador

Libro de musica de vihuela
Diego Pisador (1509–1557) oli espanjalainen renessanssisäveltäjä ja vihuelisti. Hän julkaisi vuonna 1552 kirjan Libro de musica de vihuela eli  musiikkia vihuelalle ja lauluäänelle.
Levytyksiä Pisadorin teoksista

Levy-yhtiö Naxos on julkaissut levytykset Pisadorin kappaleista Si la noche haze escura ja La mañana de San Juan.
Aiheesta muualla

Teoksia IMSLP-projektissa (englanniksi)
Diego Pisador Biography by Timothy Dickey (englanniksi)
Vapaapotkusuihke

Vapaapotkusuihkeen käyttöä Englannin valioliigassa.
Vapaapotkusuihke (käytetään myös esim. nimiä muurisuihke, vaparisuihke, vapaapotkuspray tai muurispray) on nykyisin jalkapallo-otteluissa käytössä oleva valkoinen spraymaali, joka helpottaa puolustusmuurin asettamista vaaditun etäisyyden päähän vapaapotkuissa. Vapaapotkusuihkeen käyttöä ei ole kuitenkaan erikseen mainittu jalkapallon säännöissä. Sen käyttö on yleistynyt viime vuosina. Vapaapotkusuihke on brasilialainen keksintö.
Yleistä

Jalkapalloerotuomari kantaa suihkepullossa säilytettävää vapaapotkusuihketta housuissaan. Vapaapotkun tullessa hän suihkuttaa vaahtoa pallon kohdalle sekä myös 9,15 metrin päähän pallosta, johon muuri pitäisi asettaa. Tuomari huomaa vaahdon avulla helposti, jos joku pelaaja liikkuu muurista eteenpäin. Vaahto häviää itsellään kentästä noin minuutin kuluttua sen suihkuttamisesta.
Teknisiä yksityiskohtia

Vapaapotkusuihke koostuu 80-prosenttisesti vedestä, mutta siitä 17% on butaanikaasua, noin 1% tensidiä ja muita aineita, kuten kasvisöljyä noin 2%. Viralliselta nimeltään vapaapotkusuihke on polyoksietyleenisorbitaanimonolauraatti tai polysorbaatti 20. Sen lisäainekoodi on E432.
Vapaapotkusuihkeen historiaa

Vuonna 2000 brasilialaiskeksijä Heine Allemagne kehitti ensimmäisen vapaapotkusuihkeen, Spunin, jota käytettiin ensimmäistä kertaa ammattilaisjalkapalloilussa vuonna 2001. Nykyisin käytössä olevan version, niin sanotun 9-15:n, on kehittänyt ja patentoinut niin ikään brasilialainen Pablo Silva. Nykyistä suihketta on ollut käytössä vuodesta 2008 asti.
Vuoden 2011 Copa América oli ensimmäinen maajoukkueturnaus, jossa vapaapotkusuihke oli käytössä. Suurelle yleisölle se tuli tutuksi vuoden 2014 MM-kilpailuista Brasiliasta, jotka olivat suihkeen ensimmäiset MM-kilpailut. Kaudeksi 2014-2015 suihke otettiin käyttöön muun muassa Englannin valioliigassa, Saksan Bundesliigassa, Mestareiden liigassa ja Eurooppa-liigassa. Nykyisin se on käytössä myös Suomen Veikkausliigassa.
Dinard

| Dinard Dinarzh |
| --- | --- |
 vaakuna
 Dinard
 Koordinaatit: 48°38′0″N, 2°3′37″W 
Valtio:  Ranska
Hallintoalue:  Bretagne
Departementti:  Ille-et-Vilaine
Arrondissementti:  Saint-Malo
Kantoni:  Dinard
Hallinto:  
 – Hallinnon tyyppi:  Kunta
 – Pormestari:  Martine Craveia
Pinta-ala:  
 – Kokonaispinta-ala:  7,84 km²
Väkiluku (2011):  10 230
 – Väestötiheys:  1 305 as./km²
 
 www.ville-dinard.fr 
Infobox OKVirheellinen NIMI-arvo: 
Dinard (bretoniksi Dinarzh, galloksi Dinard) on Ranskan kunta, joka sijaitsee Ille-et-Vilainen departementissa Bretagnen hallintoalueella Luoteis-Ranskassa. Kaupungin rannat ja leuto ilmasto tekevät siitä suositun lomakohteen. Dinard-Pleurtuit-Saint-Malo-lentokenttä sijaitsee Dinardista noin 4 kilometriä etelään. Kaupungissa järjestetään vuosittain lokakuussa brittiläisten elokuvien festivaalit.
Aiheesta muualla

Kuvia tai muita tiedostoja aiheesta Dinard Wikimedia Commonsissa
Kaupungin verkkosivut (ranskaksi)
Use Your Illusion Tour

Use Your Illusion Tour oli yhdysvaltalaisen hard rock-yhtye Guns N' Rosesin maailmankiertue, joka alkoi 20. tammikuuta 1991 ja päättyi 17. heinäkuuta 1993. Kiertueen tarkoituksena oli promotoida yhtyeen vuonna 1991 ilmestyneitä Use Your Illusion I ja Use Your Illusion II-studioalbumeita.
Kiertue on sekä yhtyeen että koko populaarimusiikin historian pisin konserttikiertue. Kiertue kattoi yhteensä 192 esitystä 27 eri maassa, 7 miljoonan ihmisen katsojamäärän, sekä 58 miljoonan dollarin bruttotuoton.
Kiertueen aikana yhtye julkaisi myös videotallenteet Use Your Illusion World Tour 1992 in Tokyo I ja Use Your Illusion World Tour 1992 in Tokyo II Tokiossa kiertueen aikana nauhoitetuista konserteista. Lisäksi kiertueella taltioitua materiaalia on kuultavissa myös yhtyeen vuoden 1999 livealbumilla Live Era '87-'93.
Vaiheet

24. toukokuuta, 1991 - 9. huhtikuuta, 1992: Yhdysvallat ja Eurooppa. Tämän vaiheen nimi oli "Get In The Ring Motherfucker".
16. toukokuuta, 1992 - 2. heinäkuuta, 1992: Eurooppa
17. heinäkuuta, 1992 - 6. lokakuuta, 1992: USA stadion kiertue Metallican ja Faith No Moren kanssa. Esitykset myytiin nopeasti loppuun.
25. marraskuuta, 1992 - 13. joulukuuta, 1992: Etelä-Amerikka
12. tammikuuta, 1993 - 6. helmikuuta, 1993: Japani/Kaukoitä
23. helmikuuta, 1993 - 27. huhtikuuta, 1993: USA. Tämän vaiheen nimi oli "Skin N' Bones".
22. toukokuuta, 1993 - 13. heinäkuuta, 1993: Eurooppa. Tämän vaiheen nimi oli "Get In The Ring Motherfucker - Round II".
16. heinäkuuta, 1993 - 17. heinäkuuta, 1993: Argentina.
Maat, joissa GN'R vieraili

Argentina
Australia
Itävalta
Belgia
Brasilia
Kanada
Chile
Kiina
Kolumbia
Tšekki
Tanska
Suomi
Kreikka
Unkari
Irlanti
Israel
Italia
Japani
Meksiko
Alankomaat
Uusi-Seelanti
Norja
Portugali
Puola
Espanja
Ruotsi
Sveitsi
Turkki
UK
Venezuela
Yhdysvallat
Aiheesta muualla

Infoa kiertueesta (Arkistoitu – Internet Archive) (englanniksi)
Laulaja Axl Rose ja rumpali Matt Sorum Freddie Mercuryn muistokonsertissa Wembleyn stadionilla vuonna 1992.
Dirichlet’n L-sarja

Matematiikassa Dirichlet’n L-sarja on muotoa
oleva funktio. Tässä χ on Dirichlet’n karakteri ja s on kompleksinen muuttuja, jonka reaaliosa on ykköstä suurempi. Funktiot voidaan jatkaa analyyttisesti meroforfiseksi koko tasossa, jonka jälkeen sitä kutsutaan Dirichlet’n L-funktioksi ja sitä merkitään L(s, χ).
Funktiot on nimetty Johann Peter Gustav Lejeune Dirichlet’n mukaan, ja hän käytti niitä todistamaan nimeään kantavan lauseen alkuluvuista aritmeettisessa lukujonossa. Dirichlet osoitti, että funktioilla ei ole nollakohtia, kun s=1. Edelleen, jos χ on prinsipaalinen, niin vastaavalla Dirichlet L-funktiolla on yksinkertainen napa kohdassa s = 1.